cyanic-selkie/wikianc huggingface dataset:
Καλιφόρνιο
Πρόκειται για πολύ επικίνδυνο υλικό, ειδικά το ισότοπο 252 που κατά τη διάσπαση του εκπέμπει πολλά νετρόνια. Χρησιμοποιείται για την εκκίνηση πυρηνικών αντιδραστήρων, στη μελέτη υλικών με τη μέθοδο της περίθλασης νετρονίων, και σε εξειδικευμένες συσκευές ανίχνευσης.
Εξωτερικοί σύνδεσμοι
Κατηγορία:Μέταλλα
Ιάκωβος Γ΄ Κρίσπος
Ο Ιάκωβος Γ΄ Κρίσπος (Ιταλικά : Giacomo III Crispo 1446 - 1480) μέλος του Οίκου των Κρίσπι και Δούκας του Αρχιπελάγους (1463 - 1480) ήταν μεγαλύτερος γιος και διάδοχος του Φραγκίσκου Β΄ Κρίσπου και της δεύτερης συζύγου του Πετρονίλας Μπέμπο. Είχε την άμεση κυριότητα της Μήλου, της Σύρου και της Σαντορίνης. Κατά την περίοδο της εξουσίας του οι Κυκλάδες δεινοπάθησαν από τις τουρκικές επιδρομές. Έδωσε προίκα στην κόρη του τη Σαντορίνη.
Δούκας υπό κηδεμονία
Ο πατέρας του ασθένησε βαριά την ίδια χρονιά που διαδέχθηκε στο Δουκάτο του Αρχιπελάγους τον θείο του Γουλιέλμο Β΄ Κρίσπο (1463), πήγε σε γιατρό στην Κορώνη και εκεί απεβίωσε. Ο Ιάκωβος Γ΄ ήταν ακόμα ανήλικος όταν διαδέχτηκε τον πατέρα του, η μητέρα του Πετρονίλα Μπέμπο διετέλεσε κηδεμόνας του μέχρι την ενηλικίωση του. . Οι φήμες που κυκλοφορούσαν την εποχή έλεγαν ότι ο θείος του Αντώνιος Κρίσπος, κύριος της Σύρου είχε τον έλεγχο της αντιβασιλείας και της κυβέρνησης.
Α΄ Βενετοτουρκικός πόλεμος
Η εξουσία του συνέπεσε με τον Α΄ Βενετοτουρκικό πόλεμο των ετών 1463-1479 : το 1468 τέσσερα Τουρκικά πλοία επιτέθηκαν στην Άνδρο, την υπερασπίστηκε ο αυθέντης της Ιωάννης Σομμαρίπα ώσπου έχασε τη ζωή του. Οι Τούρκοι αποχώρησαν με πολυάριθμους αιχμαλώτους και λάφυρα αξίας 15.000 δουκάτων. Το 1470 ο τουρκικός στόλος, καθώς επέστρεφε από την άλωση της Χαλκίδας άρπαξε πάλι από την Άνδρο τόσους αιχμαλώτους που απέμειναν στο νησί μονάχα 2.000 άνθρωποι. Αυτή την τρομερή περίοδο, όλα σχεδόν τα νησιά δοκιμαζόταν από τέτοιες επιθέσεις. Το 1477 ο τουρκικός στόλος πήγε στη Νάξο. Στην ειρήνη του 1479 της Βενετίας με τον Μωάμεθ Β΄, ο δούκας της Νάξου και οι υπήκοοι του θεωρήθηκαν Βενετοί. Τρία έτη μετά ο γιος του σουλτάνου Βαγιαζίτ Β΄ ανανέωσε τη συνθήκη.
Ο γάμος της κόρης του Φιορέντσας
Το 1480 πάντρεψε την κόρη του Φιορέντσα με τον Ντομένικο Πιζάνι, γιο του Βενετού δούκα της Κρήτης, την προίκισε με τη Σαντορίνη με τον όρο πως αν ο Ιάκωβος Γ΄ αποκτούσε γιο το νησί θα επιστρεφόταν. Οι λαμπροί γάμοι έγιναν στο κάστρο της Μήλου, το νέο ζεύγος οδηγήθηκε στη Σαντορίνη στο πρώην κάστρο των Βαρότζι στο Σκαρό (Ημεροβίγλι). Η Φιορέντσα και ο σύζυγός της γονάτισαν μπροστά στον δούκα και παρέλαβαν τα κλειδιά του κάστρου, τη ράβδο που επιβεβαίωνε τα φεουδαρχικά τους δικαιώματα και το έγγραφο με τους όρους της παραχώρησης. Έπειτα προσήλθαν οι υποτελείς να δηλώσουν πίστη στο νέο αυθέντη τους: οι Γκοζαντίνι και οι Αργυροί, που είχαν εκλατινιστεί με το όνομα ντ΄ Αρτζέντα (Δαρζέντα) έγιναν κύριοι του κάστρου του Αγ. Νικολάου. Η σημαία των Πιζάνι υψώθηκε στο άνω κάστρο και ο Ιάκωβος Γ΄ επέστρεψε στη Μήλο.
Θάνατος
Το 1480 απεβίωσε ο Ιάκωβος, θα μπορούσε να τον διαδεχθεί η κόρη του, αλλά είχε καθιερωθεί στο Δουκάτο του Αρχιπελάγους ο Σαλικός νόμος. Τον διαδέχθηκε ο νεότερος αδελφός του Ιωάννης Γ΄ Κρίσπος ο οποίος προσπάθησε να αποσπάσει τη Σαντορίνη από τη Φιορέντζα.
Οικογένεια
Νυμφεύτηκε την Κατερίνα Γκοζαντίνι με την οποία απέκτησε :
Πηγές
Κατηγορία:Δούκες της Νάξου Κατηγορία:Οίκος των Κρίσπων
Φρίταουν
250px|thumb|Άποψη του Φρίταουν Το Φρίταουν (αγγλ. Freetown) είναι η πρωτεύουσα της Σιέρα Λεόνε, και μεγαλύτερη πόλη της χώρας με πληθυσμό 1.055.964 κατοίκους (απογραφή του 2015) και έκταση 81,48 τετρ. χιλιόμετρα. Η μητροπολιτική περιοχή της έχει 1.500.234 κατοίκους.
Βιβλιογραφία
Κατηγορία:Πόλεις της Σιέρρα Λεόνε Κατηγορία:Πρωτεύουσες της Αφρικής
Αντώνιος Βασιλάκης
Ο Αντώνιος Βασιλάκης (ιταλικά:Antonio Vassilacchi ή Il Aliense), (1556 - 27 Αυγούστου 1629) ήταν σημαντικός Έλληνας αναγεννησιακός ζωγράφος που εργάστηκε κυρίως στην Βενετία και στο Βένετο.
Βιογραφία
Ο Βασιλάκης γεννήθηκε στη Μήλο και έφυγε για τη Βενετία σε μικρή ηλικία. Το 1572 μαθήτευσε στον Πάολο Βερονέζε (Paolo Veronese) και ζωγράφισε πολλές τοιχογραφίες στο επισκοπικό παλάτι του Τρεβίζο, στην εκκλησία Sant'Agata στην Πάδοβα, και σε εκκλησίες της Βενετίας. Η μεγάλη ευκαιρία ήρθε για τον Βασιλάκη μετά την πυρκαγιά που κατέστρεψε το παλάτι των Δόγηδων στη Βενετία τον Δεκέμβριο του 1577. Ο Aliense (που ήταν το προσωνύμιο που του δόθηκε λόγω της ξένης καταγωγής του) ήταν ένας από τους ζωγράφους που ανέλαβαν την ανακαίνιση του Παλατιού.
Ο Βασιλάκης ήταν μέλος της αδελφότητας του Αγίου Νικολάου του Ελληνικού Έθνους, μιας από τις πιο ζωντανές κοινότητες ξένων τον καιρό εκείνο στην Βενετία του 1600. Ήταν ακόμα μέλος της αδελφότητας των Ενετών ζωγράφων από το 1584.
Ο Βασιλάκης παντρεύτηκε 3 φορές. Το όνομα της πρώτης του συζύγου, που γέννησε τον γιο του Στέφανο δεν είναι γνωστό. Ο Στέφανος ακολούθησε τα καλλιτεχνικά βήματα του πατέρα του, έγινε επίσης ζωγράφος και τον βοήθησε στην ολοκλήρωση κάποιων έργων, όπως την Ενθρόνιση του Βαλδουΐνου της Φλαμανδίας. Πέθανε, όμως, νέος. Ο Βασιλάκης είχε επίσης 2 κόρες. Η δεύτερη του σύζυγος Τζιακομίνα πέθανε τον Νοέμβριο του 1609. Ο τελευταίος του γάμος ήταν και ο πιό άτυχος. Ο βιογράφος του Βασιλάκη, Κάρλο Ριντόλφι (Carlo Ridolfi), περιγράφει έναν πίνακα που δείχνει τον ζωγράφο να μεταφέρει στην πλάτη του την γυναίκα του, την νοσοκόμα της, τον θείο της και τον γιο της από τον προηγούμενό της γάμο. Ο Βασιλάκης συνήθιζε να δείχνει τον πίνακα και να λέει στους φίλους του: "Αυτό είναι το βάρος που θα κουβαλάω μέχρι να πεθάνω".
Ο Aliense πέθανε το Μεγάλο Σάββατο του 1629, σε ηλικία 73 ετών. Κηδεύτηκε με τιμές στην εκκλησία του San Vitale την επομένη. Η εκκλησία του San Vitale βρίσκεται στην ίδια πλατεία με το σπίτι του και φιλοξενεί, μέχρι σήμερα, τους πίνακές του Ανάσταση και Ανάληψη του Σωτήρος. Σύμφωνα με τα ενετικά αρχεία, πέθανε από 12ήμερη ασθένεια με πυρετό και καταρροή.
Έργο
thumb|Η κατάκτηση της Τύρου στο παλάτι των Δόγηδων από τον Αντώνιο Βασιλάκη. Η δουλειά του Βασιλάκη στο παλάτι των δόγηδων ξεπερνά, αριθμητικά τουλάχιστον, αυτήν οποιουδήποτε άλλου ζωγράφου, αφού έργα του υπάρχουν σε όλες τις μεγάλες αίθουσες του ανακτόρου, όπως στην αίθουσα του Μεγάλου Συμβουλίου (Sala del Maggior Consiglio), στην Αίθουσα των Ψηφοφοριών (Sala dello Scrutinio), στην Αίθουσα της Γερουσίας (Sala del Senato), στην αίθουσα του Συμβουλίου των Δέκα (Sala del Consiglio dei Dieci) και στην Αίθουσα της Πυξίδας (Sala della Bussola).
Το 1551 ο Βασιλάκης έλαβε παραγγελίες από την Αδελφότητα των Εμπόρων (Scuola dei Mercanti) και λίγο καιρό μετά εργάστηκε στην εκκλησία του San Giovanni Elemosinario, λίγα μέτρα μακριά από το εμπορικό κέντρο της Βενετίας, το Ριάλτο. Ζωγράφισε για την εκκλησία του Angelo San Raffaele το 1558. Επίσης, στην εκκλησία του San Zaccaria εκτίθενται τουλάχιστον 4 έργα του.
Το 1559 οι μοναχοί της μονής του San Giorgio Maggiore αποφάσισαν να ανακαινίσουν την εκκλησία τους. Ανέθεσαν στον Παλλάδιο να πραγματοποιήσει την ανακαίνιση, αλλά, 21 χρόνια μετά με τον θάνατο του Palladio, το έργο ήταν ακόμα ημιτελές. Οι μοναχοί κάλεσαν τότε τον Βασιλάκη να σχεδιάσει για την εκκλησία. Το σχέδιό του έγινε αποδεκτό από τη μονή και έτσι δημιουργήθηκε το μεγάλο μπρούτζινο σύμπλεγμα των "Ευαγγελιστών που στηρίζουν τον Κόσμο και τον Κύριο".
Το 1594, ο Aliense, συστημένος από τους μοναχούς του San Giorgio Maggiore, ανέλαβε τη εκτέλεση μιας σειράς δέκα πινάκων, που αποτελούν τον Κύκλο της Ζωής του Χριστού για το καθολικό της μονής του Αγίου Πέτρου στην Περούτζια. Οι πίνακες βρίσκονται και σήμερα στον ίδιο ναό, μαζί με τον τεράστιο πίνακα "Το Τάγμα των Βενεδικτίνων". Πιστεύεται ότι ο πίνακας αυτός, με επιφάνεια 80 τετραγωνικών μέτρων, είναι ο δεύτερος μεγαλύτερος της Ιταλίας.
Το 1602 ο Βασιλάκης ξεκίνησε την αγιογράφηση του καθεδρικού ναού στο Σαλό ενώ η δουλειά του (κυρίως διακοσμητική) στη βίλλα του γερουσιαστή Giovanni Barbarigo στην Noventa Vicentina κοντά στην Μοντανιάνα είναι εντυπωσιακή.
Παραπομπές
Βασιλάκης Αντώνιος Κατηγορία:Μανιεριστές ζωγράφοι
Σ' αγαπώ (ταινία, 1971)
Το Σ' αγαπώ είναι μια ελληνική αισθηματική - δραματική ταινία του 1971. Τη σκηνοθεσία την υπέγραψε ο Τάκης Βουγιουκλάκης και το σενάριο το έγραψε ο Πάνος Κοντέλλης. Παρ' όλα αυτά το σενάριο ήταν μία ιδέα της Αλίκης Βουγιουκλάκη, εμπνευσμένη από το Love Story. Πρωταγωνιστούν οι Αλίκη Βουγιουκλάκη, Άγγελος Αντωνόπουλος και Νίκος Γαλανός.
Πλοκή
Σε αυτό το έγχρωμο αισθηματικό δράμα ένας καθηγητής πανεπιστημίου ερωτεύεται μια νεαρή φοιτήτρια. Μετά την επιστροφή τους από ένα μεγάλο ταξίδι, ο καθηγητής ανακαλύπτει ότι πάσχει από καρκίνο και προσπαθεί να απομακρύνει την κοπέλα από κοντά του και να την οδηγήσει σε μια σχέση με έναν φοιτητή του. Εκείνη ωστόσο μαθαίνει την αλήθεια και μένει κοντά του μέχρι το τέλος.
Παραγωγή και παραλειπόμενα
Η αρχική έκδοση της ταινίας τελείωνε με μια σκηνή που κατόπιν κόπηκε από την ταινία, στην οποία ο Χρήστος περιμένει την Αγγέλα στην προβλήτα και φεύγουν στο τέλος μαζί.
Η ταινία προβλήθηκε για πρώτη φορά στις κινηματογραφικές αίθουσες στις 17 Οκτωβρίου 1971.
Βιβλιογραφική πηγή
Κατηγορία:Ελληνικές ταινίες Κατηγορία:Ταινίες του 1971 Κατηγορία:Ελληνόφωνες ταινίες Κατηγορία:Ελληνικές αισθηματικές δραματικές ταινίες Κατηγορία:Ταινίες σε σκηνοθεσία Τάκη Βουγιουκλάκη Κατηγορία:Ταινίες σε σενάριο Πάνου Κοντέλη Κατηγορία:Ταινίες με μουσική σύνθεση Γιώργου Χατζηνάσιου Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Φέι κι Μπόλι
Το Φέι κι Μπόλι (ούρντου: ف کی بولی, κυριολεκτικά: Γλώσσα Φέι) είναι γλωσσικό παιχνίδι που χρησιμοποιείται από ομιλητές των Ούρντου στο Πακιστάν. Μπορεί να θεωρηθεί ως ασήμαντος κώδικας αντικατάστασης και μερικές φορές χρησιμοποιείται από ενήλικες για να συνομιλήσουν (αντιλαμβανόμενο) ιδιωτικά με την παρουσία των παιδιών. Είναι κοντά σε παιχνίδια που βρέθηκαν σε άλλες γλώσσες όπως το αλφάβητο Φαρφαλίνο (ιταλικά), το τζερινγκόνζα (ισπανικά/πορτογαλικά), και τα Γουρουνικά λατινικά (αγγλικά).
Η "Φέι" (ف) στο αλφάβητο της γλώσσας Ούρντου αντιστοιχεί στον ήχο του Φ στα ελληνικά. Μπορεί να αντικατασταθεί από τα περισσότερα άλλα σύμφωνα για να σχηματίσει μια άλλη ποικιλία. Το Πέι κι Μπόλι είναι μια άλλη πιο περίπλοκη παραλλαγή του γλωσσικού παιχνιδιύ
Κανόνες
Το παιχνίδι βασίζεται σε μια απλή αντικατάσταση: προσθέτοντας ένα επιπλέον Φ πριν από κάθε φωνήεν της συλλαβής.Το Φέι εισάγεται στη μέση της κάθε συλλαβής (συνήθως πριν από το φωνήεν - διασπώντας τη συλλαβή σε δύο) σε κάθε λέξη. Σε ορισμένες μονοσύλλαβες λέξεις θα ήταν ακόμα τόσο φανερό, και το "γιάι" (ی), το Υ στο αλφάβητο της Ούρντου, και θα γίνει ιίφα. Μερικά παραδείγματα:
Δείτε επίσης
Κατηγορία:Ούρντου
313 Χαλδαία
Η Χαλδαία (Chaldaea) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,9. Ανακαλύφθηκε το 1891 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την ομώνυμη περιοχή της νότιας Μεσοποταμίας.
Φυσικά χαρακτηριστικά
Η μέση διάμετρος της Χαλδαίας υπολογίζεται σε 96,3 χιλιόμετρα, ενώ η μάζα της εκτιμάται σε 936 τρισεκατομμύρια τόνους για μέση πυκνότητα 2 gr/cm³. Με αυτή την πυκνότητα, η επιτάχυνση της βαρύτητας στον ισημερινό της Χαλδαίας θα είναι 2,7 cm/sec² (362 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 50,9 m/sec (183 χιλιόμετρα την ώρα). Ο φασματικός τύπος της Χαλδαίας είναι C (ανθρακούχος), ενώ το άλβεδό της είναι 0,052 (από δεδομένα του IRAS). Η Χαλδαία περιστρέφεται γύρω από τον εαυτό της μία φορά κάθε 8 ώρες και 24 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Χαλδαια
Έφηβος των Αντικυθήρων
thumb|333x333px|Ο Έφηβος των Αντικυθήρων Ο έφηβος των Αντικυθήρων είναι ένα χάλκινο άγαλμα της υστεροκλασικής/πρώιμης ελληνιστικής περιόδου.
Ιστορικά στοιχεία
Ανελκύθηκε από ένα ναυάγιο του 1ου αιώνα π.Χ., το ναυάγιο των Αντικυθήρων μαζί με άλλα πολυάριθμα σημαντικά αρχαιολογικά ευρήματα.
Έχει ύψος 1,94 μέτρα και θεωρείται ότι κατασκευάστηκε την περίοδο 340 π.Χ. με 330 π.Χ. Παριστάνει ένα νέο άνδρα όρθιο και γυμνό. Οφείλει την ονομασία του στον τυχαίο εντοπισμό του, που σημειώθηκε στις αρχές του 20ου αιώνα, στον υποθαλάσσιο χώρο κοντά στο νησί των Αντικυθήρων.
Περιγραφή
Το δεξί του χέρι βρίσκεται εκτεταμένο στα πλάγια και είναι υπερυψωμένο, δημιουργώντας την αίσθηση της κίνησης. Κρατούσε κάποιο αντικείμενο, αλλά αυτό δεν είναι γνωστό, καθώς δεν έχει διασωθεί. Το άγαλμα πιθανόν εικονίζει τον Πάρη, με το μήλο της Έριδος είτε τον Περσέα που κρατάει την κεφαλή της Μέδουσας είτε κάποιον αθλητή που κρατάει σφαίρα. Εκτίθεται στο Εθνικό Αρχαιολογικό Μουσείο.
Ενδεικτική Βιβλιογραφία
Κατηγορία:Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας Κατηγορία:Αρχαιολογικά ευρήματα στην Αττική Κατηγορία:Αρχαία ελληνικά αγάλματα Κατηγορία:Χάλκινα γλυπτά
Κύπελλο Λίχτενσταϊν (ποδόσφαιρο ανδρών)
Το Κύπελλο Λίχτενσταϊν (γερμανικά: FL1 Aktiv-Cup) είναι η μόνη εθνική ποδοσφαιρική διοργάνωση του Λίχτενσταϊν, καθώς δεν διεξάγεται το πρωτάθλημα. Διεξάγεται κανονικά από το 1946, υπό την ευθύνη της Ποδοσφαιρικής Ομοσπονδίας Λίχτενσταϊν και το διεκδικούν 7 ομάδες. Η νικήτρια του θεσμού αγωνίζεται στον δεύτερο προκριματικό γύρο του Γιουρόπα Λιγκ. Η φετινή κυπελλούχος είναι η Βαντούζ, ενώ παράλληλα έχει κατακτήσει τους περισσότερους τίτλους (43).
Δομή
Οι ομάδες τοποθετούνται με βάση τις επιδόσεις που είχαν την προηγούμενη περίοδο, οι οποίες καθορίζουν τη φάση από την οποία θα ξεκινήσει να αγωνίζεται η κάθε ομάδα.
Τίτλοι
Μια λίστα με όλα τα σωματεία του Λιχτενστάιν και τις επιτυχίες τους στο Κύπελλο του Λίχτενσταϊν.
Η στήλη "Κατηγορία" αφορά τη βαθμίδα στην οποία αγωνίζεται η κάθε ομάδα στα ελβετικά πρωταθλήματα.
Εξωτερικοί σύνδεσμοι
* Κατηγορία:Κύπελλα ποδοσφαίρου ανά χώρα
Βλαντίμιρ της Στάριτσα
Βιογραφία
Ήταν ο μόνος γιος του Αντρέι πρίγκιπα της Στάριτσα (γιου της (Ζωής) Σοφίας Παλαιολογίνας) και της Ευφροσύνης Κοβάντσκαγιας, κόρης του Αντρέι Σταρίσκι.
Πέρασε την παιδική του ηλικία υπό αυστηρή επίβλεψη στη Μόσχα. Το 1542 επανεγκαταστάθηκε στη Στάριτσα και Βερέγια, περιοχές που είχαν δοθεί ως εισόδημα στον πατέρα του. Εκεί νυμφεύτηκε και έζησε ως το 1553, οπότε ο Ιβάν Δ΄ ασθένησε σοβαρά. Κατά την ασθένεια αυτού οι βογιάροι αρνήθηκαν αρχικά να ορκιστούν πίστη στο βρέφος (μόνο επιζώντα γιο του), τον Ντμίτρι και αποφάσισαν να φέρουν τον Βλαντίμιρ στον θρόνο. Προς απογοήτευσή τους ο τσάρος ανάρρωσε, όμως άλλαξε συμπεριφορά και τρόπους. Κάλεσε τον Βλαντίμιρ στη Μόσχα και υπέγραψε μαζί του συμφωνία, κατά την οποία ο Βλαντίμιρ θα ζούσε στη Μόσχα με μικρή ακολουθία και θα απέφευγε επαφές με τους βογιάρους του Ιβάν· όταν αποβίωνε ο Ιβάν Δ΄, ο Βλαντίμιρ θα γινόταν αντιβασιλιάς του ανήλικου Ντμίτρι.
Αφού η μητέρα του Βλαντίμιρ αναγκάστηκε να λάβει τον μοναστικό πέπλο και οι βογιάροι εξορίστηκαν, ο Ιβάν Δ΄ του επέτρεψε να νυμφευτεί. Με τη δημιουργία της Οπρίτσινα οι υποψίες του Ιβάν Δ΄ αναζωπυρώθηκαν. Το 1564 οι Οπρίτσνικς έκαψαν το ανάκτορο του Βλαντίμιρ στη Μόσχα και οι πιο πολλές γαίες του κατασχέθηκαν από την οργάνωση αυτή. Το 1569 κατηγορήθηκε για εσχάτη προδοσία από τον τσάρο και ο Βλαντίμιρ και τα τέκνα του αναγκάστηκαν να πιουν δηλητήριο στην κατοικία του Ιβάν Δ΄ στο Αλεξαντρόβ. Μερικές ημέρες μετά η μητέρα του και η σύζυγός του, που διέμεναν στη μονή Γκορίτσι κοντά στη Βολόγκντα, με τη βία πνίγηκαν στον ποταμό Σέκσνα.
Το 1598 απεβίωσε άτεκνος ο Φιοντόρ Α΄, γιος του Ιβάν Δ΄. Η εξόντωση της οικογένειας του Βλαντίμιρ προκάλεσε την εξαφάνιση (των αρρένων) του κύριου κλάδου των Ρουρικιδών και επέφερε δυναστική κρίση, γνωστή ως Περίοδος των Ταραχών. Η μόνη επιζήσασα κόρη του Βλαντίμιρ Μαρία παντρεύτηκε τον Μάγκνους, γιο του Χριστιανού Γ΄ της Δανίας. Όταν ο Μάγκνους απεβίωσε, η Μαρία κλήθηκε από τον τσάρο Μπορίς Γκοντουνόφ (κουνιάδο του Φιοντόρ Α΄) να λάβει τον μοναστικό πέπλο σε μονή γειτονική της Τριαδικής Λαύρας του Αγ. Σεργίου. Το 1609 αλληλογραφούσε με τον ψευδο-Δημήτριο Β΄, που αυτοανακηρύχθηκε τσάρος (ο αληθής Ντμίτρι, γιος του Ιβάν Δ΄, είχε αποβιώσει υπό αδιευκρίνιστες συνθήκες, μάλλον από τον Γκοντούνοφ). Η μετέπειτα μοίρα της δεν καταγράφτηκε.
Οικογένεια
Νυμφεύτηκε το 1555 την Ευδοξία Ρομάνοβνα Οντοέβσκαγια και είχε τέκνα:
Magnatune
Η Magnatune είναι μια μικρή δισκογραφική εταιρεία που εδρεύει στο Μπέρκλεϋ της Καλιφόρνιας στις ΗΠΑ. Ιδρύθηκε το 2003 από τον John Buckman, τότε διευθύνων σύμβουλο της εταιρείας ανάπτυξης λογισμικού για e-mail, Lyris. Σκοπός της είναι η δίκαιη αντιμετώπιση τόσο των μουσικών όσο και των πελατών της --- το σλόγκαν της είναι 'We are not evil' (δεν είμαστε κακοί). Αρχικά πουλούσε μουσική μόνον μέσω του δικτυακού της τόπου, όμως προσθεσε τη κατ'επιλογή δυνατότητα παροχής δίσκων CD στα τέλη του 2004, ενώ τον Οκτώβριο του 2007 ξεκίνησε να πουλά ολόκληρα άλμπουμ καθώς και μεμονωμένα μουσικά κομμάτια μέσω της σχετικής υπηρεσίας της εταιρείας Amazon στις Ηνωμένες Πολιτείες. Η Μagnatune ήταν η πρώτη δισκογραφική εταιρεία που πρόσεφερε μουσική μέσω του διαδικτύου και τον Μάρτιο του 2007 είχε φτάσει περι τις 70 άδειες ανα μήνα.
Η εταιρεία ακολουθεί μια πολιτική όπου οι καλλιτέχνες υπογράφουν ένα συμβόλαιο σύμφωνα με το οποίο παρέχουν μη-αποκλειστικά δικαιώματα στην εταιρεία και βάσει της οποίας αμοίβωνται με το πενήντα τοις εκατό των κερδών από της πώληση της μουσικής τους μέσω αυτής. Τέτοιες πολιτικές ήταν πρωτοπόρες και ιδιαίτερα σπάνιες για μια δισκογραφική εταιρεία το 2003-2004. Οι χρήστες μπορούν να ακούν μουσική σε φορμά MP3 (δίχως DRM) δωρεάν πριν αποφασίσουν να αγοράσουν τη μουσική. Μια ακόμη καινοτομία της εταιρείας ήταν πως επέτρεπαν στους πελάτες να καθορίσουν τη τιμή που θα ήθελαν να πληρώσουν για έναν δίσκο (μεταξύ US $5-18) καθώς και το γεγονός πως παρέχουν πλήθος προτύπων (MP3, AAC, FLAC, Ogg Vorbis, WAV). Η μουσική που παρέχει η Magnatune δε συνοδεύεται από πρότυπα προστασίας (DRM). Αντίθετα, η εταιρεία επιτρέπει στους πελάτες της να μοιράζονται τη μουσική που έχουν αγοράσει (σε μέγιστο 3 αντίγραφα) με φίλους.
Ολόκληρη η συλλογή της εταιρείας διατίθεται δωρεάν κάτω από άδεια Creative Commons. Παρ'ότι η φιλελεύθερη αδειοδότηση δεν είναι νέα ιδέα αυτή καθεαυτή, η Magnatune είναι μια από τις λίγες περιπτώσεις εταιριών που επιχειρούν βασισμένες σε αυτή.
Κατηγορία:Επιχειρήσεις των ΗΠΑ
Άγιος Σώστης Μεσσηνίας
Ο Άγιος Σώστης βρίσκεται στα σύνορα των νομών Αρκαδίας, Ηλείας και  Μεσσηνίας και έχει ύψος 850 μ. στο γεφύρι και 900 μ. στο πάνω χωριό. Η ιστορία του Αγίου Σώστη είναι συνυφασμένη με την ιστορική περιοχή της Γόρενας - που οι αρχαιολόγοι υποστηρίζουν ότι πρόκειται για την Παρασσιακή πόλη Λυκόα- η οποία βρίσκεται στη βορειοδυτική πλευρά του Λυκαίου όρους, καθώς και με τον οικισμό Τσουράκι (τουρκική ονομασία για τη μικρή καλύβα).
Σύστημα αντιμπλοκαρίσματος τροχών
305px|thumb|right|Το επίσημο σύμβολο του ABS. Το σύστημα αντιμπλοκαρίσματος τροχών είναι ηλεκτρονικό και μηχανικό σύστημα ελέγχου της κίνησης των τροχών κατά τη διαδικασία φρεναρίσματος ενός οχήματος (αυτοκίνητο, μοτοσυκλέτα κ.ά.) έτσι ώστε να αποφεύγεται η συνεχής ακινητοποίηση τους (μπλοκάρισμα). Το μπλοκάρισμα των τροχών είναι μη επιθυμητό κατά το φρενάρισμα ενός αυτοκίνητου γιατί μειώνει σημαντικά την πρόσφυση του, δηλαδή μειώνει τη δυνατότητα αλλαγής πορείας και υπό ορισμένες συνθήκες αυξάνει σημαντικά το χρόνο που απαιτείται για την ακινητοποίηση του.
Άγιος Σώστης Μεσσηνίας
Είναι γνωστός για την εκκλησία του Αη-Γιάννη. Στη θέση όπου βρίσκεται σήμερα η εκκλησία, υπήρχε κάποτε ένα βυζαντινό μοναστήρι το οποίο διέλυσαν οι Φράγκοι το 1300 και ερειπώθηκε. Κατόπιν ενός οράματος του Αγιοσωστήτη Γιάννη Κωνσταντόπουλου, ξεκίνησαν ανασκαφές και βρέθηκαν 60 κελλιά, μία χρυσή λαβίδα, ένα δισκοπότηρο και ένας πώρινος σταυρός. Τα γειτονικά χωριά συνέδραμαν στην ανέγερση της σημερινής εκκλησίας και ίδρυσαν το πανηγύρι που γίνεται κάθε χρόνο στις 29 Αυγούστου με μεγάλη προσέλευση από τα γύρω χωριά. Το χωριό πήρε την ονομασία του από τη σωστική επέμβαση του Αγίου.
Σύστημα αντιμπλοκαρίσματος τροχών
Η όλο και μεγαλύτερη ανάγκη για μείωση των ατυχημάτων, τα οποία προκαλούνται από την αυξανόμενη πυκνότητα της κυκλοφορίας και τις υψηλότερες ταχύτητες και τα οποία έχουν ως συνέπεια μεγάλους αριθμούς νεκρών και τραυματιών, οδήγησε τα τελευταία χρόνια την παγκόσμια αυτοκινητοβιομηχανία σε εντατικές προσπάθειες για βελτίωση τόσο της ενεργητικής όσο και της παθητικής ασφάλειας των οχημάτων. Σημαντική συμβολή στην ενίσχυση της ενεργητικής ασφάλειας έχει προσφέρει τις τελευταίες δεκαετίες το Σύστημα Αντιμπλοκαρίσματος Τροχών (anti-lock braking system / ABS).
Άγιος Σώστης Μεσσηνίας
Ένα άλλο νεωτεριστικό ιστορικό στοιχείο του χωριού είναι ο ημιτελής ναός βυζαντινού ρυθμού της Αγίας Τριάδας στο κέντρο του χωριού.
Σύστημα αντιμπλοκαρίσματος τροχών
Αναγκαιότητα του ABS
Όταν ένας, όχι πολύ έμπειρος, οδηγός αυτοκινήτου βρίσκεται μπροστά σε κίνδυνο, έχει την τάση να πατάει το πεντάλ του φρένου ως το τέλος της διαδρομής του. Με αυτόν τον τρόπο, όμως, προκαλείται το μπλοκάρισμα των τροχών με αποτέλεσμα το αυτοκίνητο να μην ελέγχεται. Σε τέτοιες ακριβώς δύσκολες καταστάσεις, που ο οδηγός δε μπορεί εύκολα να ελέγξει τις αντιδράσεις του, επεμβαίνει το σύστημα αντιμπλοκαρίσματος τροχών / ABS. Το ABS ελέγχει την πίεση των υγρών των φρένων που εφαρμόζεται στον κύλινδρο του φρένου κάθε τροχού από την αντλία των φρένων, ώστε να μη μπλοκάρει κανένας τροχός, ακόμη και όταν το πεντάλ έχει πατηθεί με μεγάλη δύναμη. Εξασφαλίζει έτσι την ικανότητα πλήρους ελέγχου του αυτοκινήτου και την ευστάθεια πορείας κατά το φρενάρισμα.
Άγιος Σώστης Μεσσηνίας
Η ανέγερσή του ξεκίνησε με χρήματα που έστειλαν οι μετανάστες από την Αμερική αλλά έμεινε ημιτελής όταν μετά την Αμερικάνικη κρίση του 1929 σταμάτησε η χρηματοδότησή του.
Σύστημα αντιμπλοκαρίσματος τροχών
Αναγκαιότητα του ABS
Η πορεία που θα ακολουθήσει ένα αυτοκίνητο εάν μπλοκάρουν οι τροχοί κατά το φρενάρισμα πανικού, διαφέρει ανάλογα με την ύπαρξη ή μη συστήματος ABS. Το αυτοκίνητο χωρίς ABS θα στρίψει με κατεύθυνση τη στροφή αλλά και ταυτόχρονα θα ακολουθήσει περιστροφή του αυτοκινήτου γύρω από τον άξονά του, με αποτέλεσμα να εκτραπεί από την πορεία του. Αντίθετα, το αυτοκίνητο με ABS θα παραμείνει στη διεύθυνση κίνησης επάνω στη στροφή χωρίς ιδιαίτερο πρόβλημα.
Άγιος Σώστης Μεσσηνίας
Απόδειξη των ιδιαίτερα σκληρών συνθηκών επιβίωσης και του οράματος για μία καλύτερη ζωή, είναι το γεγονός ότι πάρα πολλοί νέοι του χωριού από το 1900 - 1930 μετανάστευσαν στην Αμερική, με αποτέλεσμα 4 από αυτούς να βρεθούν στον Τιτανικό, και να είναι οι μοναδικοί Έλληνες που έχασαν την ζωή τους στο ναυάγιο. Πρόκειται για τους:.
Σύστημα αντιμπλοκαρίσματος τροχών
Αναγκαιότητα του ABS
Το ABS προσφέρει στον οδηγό, εκτός από τη διατήρηση της σταθερότητας και του ελέγχου του αυτοκινήτου κατά το φρενάρισμα τόσο στην ευθεία όσο και στις στροφές, και τις παρακάτω λειτουργίες:
Άγιος Σώστης Μεσσηνίας
Διοικητικά στοιχεία
Ο Άγιος Σώστης είναι έδρα ομώνυμης τοπικής κοινότητας που περιλαμβάνει και τον οικισμό Τσουράκι. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 12,329 χμ² (2011).
Σύστημα αντιμπλοκαρίσματος τροχών
Λειτουργία του συστήματος ABS
thumb|300px|right|Σύστημα ABS σε αυτοκίνητο [[Fiat Punto.]] Η απόδοση ενός συστήματος πέδησης εξαρτάται από διάφορους παράγοντες, που έχουν άμεση ή έμμεση σχέση με το σύστημα και επηρεάζουν τη συνολική επιβράδυνση του αυτοκινήτου.
Άγιος Σώστης Μεσσηνίας
Πληθυσμός
(σε παρένθεση ο πληθυσμός της τοπικής κοινότητας)
Πηγές
κατηγορία:Χωριά του νομού Μεσσηνίας Κατηγορία:Δήμος Οιχαλίας
Σύστημα αντιμπλοκαρίσματος τροχών
Λειτουργία του συστήματος ABS
Κατά το φρενάρισμα αναπτύσσεται μία δύναμη τριβής μεταξύ ελαστικού και οδοστρώματος. Ταυτόχρονα δημιουργείται ολίσθηση ανάμεσα στο ελαστικό και την επιφάνεια του οδοστρώματος. Όσο πιο μεγάλος είναι ο συντελεστής τριβής και όσο πιο μικρό το ποσοστό της ολίσθησης κάθε τροχού, τόσο καλύτερη είναι και η απόσταση φρεναρίσματος.
Όταν μπλοκάρει ένας τροχός, επομένως, έχει ολίσθηση 100% και η δύναμη τριβής είναι κατά κανόνα μικρότερη από εκείνη που εμφανίζεται σε τροχό που κυλάει ακόμα. Το σύστημα ABS δημιουργεί τέτοιες συνθήκες δυνάμεων πέδησης στον τροχό έτσι, ώστε να εξασφαλίζεται η μέγιστη δύναμη τριβής. Ταυτόχρονα απομένει μία αρκετά μεγάλη δύναμη πλάγιας ευστάθειας για να υπάρχει ικανότητα εκτέλεσης ελιγμών και να εξασφαλίζεται η ευστάθεια της πορείας.
Για να επιτύχει τις παραπάνω ιδανικές συνθήκες πέδησης, το σύστημα ABS ελέγχει την πίεση των υγρών των φρένων. Ο έλεγχος της πίεσης των υγρών των φρένων περιλαμβάνει τρία βασικά στάδια λειτουργίας του συστήματος:
Η αρχική αύξηση της πίεσης προέρχεται από τη δύναμη που ασκεί ο οδηγός στο πεντάλ του φρένου. Στη συνέχεια η συγκράτηση, η μείωση και η αύξηση πάλι της πίεσης γίνεται από το ίδιο το σύστημα. Με τον τρόπο αυτό, το μπλοκάρισμα των τροχών καθίσταται αδύνατο ενώ η πέδηση πραγματοποιείται στο σημείο της μέγιστης δυνατής τριβής, επιτυγχάνοντας το βέλτιστο δυνατό φρενάρισμα του οχήματος. Σημειώνεται ότι τα οχήματα που διαθέτουν σύστημα αντιμπλοκαρίσματος τροχών, ακριβώς εξαιτίας του γεγονότος ότι οι τροχοί δεν μπλοκάρουν, δεν δημιουργούν ίχνη πέδησης των ελαστικών στο οδόστρωμα.
Εξαρτήματα συστήματος ABS
Στα κύρια εξαρτήματα περιλαμβάνονται τα παρακάτω εξαρτήματα επιπλέον από αυτά που περιλαμβάνονται σε ένα συμβατικό σύστημα φρένων :
Αισθητήρες στροφών
thumb|300px|right|Αισθητήρας ABS στον τροχό μοτοσυκλέτας BMW K 1100 LT SE του 1994. Οι αισθητήρες στροφών των τροχών ανιχνεύουν την ταχύτητα περιστροφής καθενός τροχού και παράγουν σήματα εξόδου. Τα σήματα αυτά πληροφορούν την ηλεκτρονική μονάδα ελέγχου για την ολίσθηση ή μη των τροχών. Ο αισθητήρας στροφών είναι αισθητήρας επαγωγικού τύπου. Αποτελείται από ένα πηνίο τυλιγμένο γύρω από έναν μόνιμο μαγνήτη. Μπροστά από τον αισθητήρα περιστρέφεται ένας οδοντωτός τροχός. Κατά την περιστροφή του οδοντωτού τροχού μπροστά από τον αισθητήρα παράγεται μία εναλλασσόμενη τάση. Η συχνότητα της παραγόμενης τάσης είναι ανάλογη με την περιστροφή του τροχού. Το σήμα της παραγόμενης τάσης πληροφορεί την ηλεκτρονική μονάδα ελέγχου για την περιστροφή τροχών.
Ο οδοντωτός τροχός τοποθετείται στο ημιαξόνιο του τροχού, στην πλήμνη, στο διαφορικό ή στον κεντρικό άξονα. Ο αισθητήρας στροφών τοποθετείται σε σταθερή θέση, σε απόσταση 1 - 1,5 mm από τον οδοντωτό τροχό.
Ηλεκτρονική μονάδα ελέγχου
Η ηλεκτρονική μονάδα ελέγχου (συχνά αποκαλείται "εγκέφαλος") του ABS, με βάση τα σήματα από τους αισθητήρες στροφών των τροχών, στέλνει σήματα λειτουργίας προς την ηλεκτροϋδραυλική μονάδα του ABS, για τον έλεγχο της πίεσης των υγρών που εφαρμόζεται στον μικρό κύλινδρο του φρένου κάθε τροχού, ώστε να αποτραπεί το μπλοκάρισμά του.
Επομένως η ηλεκτρονική μονάδα ελέγχου είναι ένας μικρός ηλεκτρονικός υπολογιστής. Δέχεται από τους αισθητήρες των στροφών τα ηλεκτρικά σήματα, που είναι μεγέθη ανάλογα προς την ταχύτητα των τροχών και αναφέρονται στην επιτάχυνση, την επιβράδυνση και την ολίσθηση. Με βάση τα σήματα που δέχεται υπολογίζει την ταχύτητα επιβράδυνσης των τροχών και δίνει εντολή στην ηλεκτροϋδραυλική μονάδα και τις ηλεκτρομαγνητικές βαλβίδες του συστήματος για τη μείωση, τη συγκράτηση ή την αύξηση της πίεσης του κυκλώματος. Συνήθως δυο ξεχωριστά ηλεκτρονικά κυκλώματα στην ηλεκτρονική μονάδα ελέγχου εξασφαλίζουν την ομαλή λειτουργία του συστήματος. 128px|right|thumb|Συνήθεις λυχνίες ένδειξης δυσλειτουργίας του ABS στον πίνακα οργάνων.
Ένα σύστημα αυτοδιάγνωσης, ανάλογο με αυτό που υπάρχει στα ηλεκτρονικά συστήματα ψεκασμού, ελέγχει την κατάσταση των ηλεκτρονικών κυκλωμάτων, καθώς και των καλωδιώσεων. Εάν υπάρχει κάποιο πρόβλημα στο σύστημα, τότε ανάβει η ενδεικτική λυχνία (ABS) που υπάρχει στον πίνακα των οργάνων. Έτσι, ενημερώνεται ο οδηγός ότι υπάρχει βλάβη στο σύστημα και πρέπει να το ελέγξει στο ειδικό συνεργείο.
Όταν υπάρχει κάποια δυσλειτουργία και έχει ανιχνευθεί κάποια βλάβη, η ηλεκτρονική μονάδα ελέγχου του ABS διακόπτει την τάση τροφοδοσίας του ηλεκτρονόμου (ρελέ) που τροφοδοτεί την ηλεκτροϋδραυλική μονάδα. Τότε το σύστημα ABS δεν λειτουργεί και το σύστημα πέδησης λειτουργεί όπως ένα συμβατικό σύστημα.
Η ηλεκτρονική μονάδα ελέγχου του συστήματος ABS μπορεί να είναι τοποθετημένη στον χώρο του κινητήρα, στο εσωτερικό του χώρου των επιβατών ή να είναι ενσωματωμένη μαζί με την ηλεκροϋδραυλική μονάδα.
Ηλεκτροϋδραυλική μονάδα
Η ηλεκτροϋδραυλικη μονάδα του ABS λειτουργεί σύμφωνα με τα σήματα της ηλεκτρονικής μονάδας του για τον έλεγχο της πίεσης των υγρών που εφαρμόζεται στα κυλινδράκια των 4 τροχών.
Ρόλος ηλεκτροϋδραυλικής μονάδας
Η ηλεκτρονική μονάδα ελέγχου έχει τη δυνατότητα να ρυθμίσει τις ηλεκτρομαγνητικές βαλβίδες σε τέσσερις καταστάσεις:
Αύξηση της πίεσης
Στην πρώτη κατάσταση επιλογής γίνεται απευθείας σύνδεση της κεντρικής αντλίας των φρένων με το κυλινδράκι ενεργοποίησης του φρένου του τροχού. Η πίεση των υγρών των φρένων που εξασκείται από την κεντρική αντλία των φρένων φτάνει στο κυλινδράκι και επομένως, με την πίεση των πεντάλ του φρένου από τον οδηγό αυξάνει.
Μείωση της πίεσης
Στη δεύτερη κατάσταση επιλογής, όταν ο τροχός μπλοκάρει γίνεται μείωση της πίεσης, κλείνει η μια ηλεκτρομαγνητική βαλβίδα και ανοίγει η άλλη ηλεκτρομαγνητική βαλβίδα. Έτσι απομονώνεται η γραμμή που συνδέει με την κεντρική γραμμή των φρένων και συνδέεται το κυλινδράκι των φρένων του τροχού με την γραμμή επιστροφής των υγρών των φρένων, οπότε η πίεση των υγρών στο κιλυνδράκι του φρένου μειώνεται. Σε αυτή τη θέση επιλογής η ηλεκτρομαγνητικές βαλβίδες διαρρέονται από ρεύμα και λειτουργεί η αντλία.
Σταθεροποίηση της πίεσης
Στην τρίτη κατάσταση επιλογής, όταν σταματήσει η ολίσθηση του τροχού, γίνεται σταθεροποίηση της πίεσης. Ανοίγει η μια ηλεκτρομαγνητική βαλβίδα και κλείνει η άλλη. Έτσι, απομονώνεται το κυλινδράκι του φρένου του τροχού και από τη γραμμή που συνδέει με την κεντρική αντλία των φρένων και από την γραμμή επιστροφής των υγρών των φρένων, με αποτέλεσμα η πίεση των υγρών στο κυλινδράκι των φρένων να παραμείνει σταθερή. Σε αυτή τη θέση επιλογής η πρώτη ηλεκτρομαγνητική βαλβίδα διαρρέεται από ρεύμα και κλείνει, ενώ η άλλη δεν διαρρέεται από ρεύμα, παραμένει κλειστή και λειτουργεί η αντλία
Αύξηση της πίεσης
Στην τέταρτη κατάσταση επιλογής το σύστημα επανέρχεται στην αρχική κατάσταση. Γίνεται ξανά απευθείας σύνδεση της κεντρικής αντλίας των φρένων με το κυλινδράκι ενεργοποίησης του φρένου του τροχού. Η πίεση των υγρών των φρένων που εξασκείται στην κεντρική αντλία των φρένων φτάνει στο κυλινδράκι και, επομένως, με την πίεση του πεντάλ του φρένου από τον οδηγό αυξάνει. Σε αυτή τη θέση επιλογής και οι δυο ηλεκτρομαγνητικές βαλβίδες βρίσκονται σε κατάσταση ηρεμίας και δε διαρρέονται από ρεύμα, ενώ η αντλία εξακολουθεί να λειτουργεί.
Συντήρηση και έλεγχος του συστήματος
Η συντήρηση και ο έλεγχος του συστήματος πρέπει να γίνεται προσεκτικά γιατί λανθασμένες ενέργειες είναι δυνατόν να επηρεάσουν σημαντικά την απόδοσή του ή να δημιουργήσουν την ανάγκη για μεγάλες και δαπανηρές επισκευές. Για το συμβατικό τμήμα του συστήματος πέδησης ισχύουν η συντήρηση και οι έλεγχοι που ισχύουν για κάθε τυπικό σύστημα πέδησης. Ο έλεγχος του συστήματος ABS για βλάβες γίνεται με τη βοήθεια ειδικής διαγνωστικής συσκευής. Οι βλάβες που είναι αποθηκευμένες στην μνήμη της ηλεκτρονικής μονάδας ελέγχου (εγκέφαλος) αναγνωρίζονται από τη διαγνωστική συσκευή ή εμφανίζονται σε κάποια συστήματα με την ενδεικτική λυχνία, υπό τη μορφή κωδικών βλαβών.
Ενδεχόμενες βλάβες του συστήματος ABS
Όλες οι παραπάνω βλάβες ανιχνεύονται με τη βοήθεια της διαγνωστικής συσκευής. Μετά από κάθε επισκευή ή αντικατάσταση εξαρτημάτων θα πρέπει να γίνεται μηδενισμός των βλαβών από τη μνήμη της ηλεκτρονικής μονάδας ελέγχου. Ο έλεγχος του αισθητήρα στροφών μπορεί να γίνει επίσης με ένα απλό πολύμετρο ή με τη βοήθεια ενός παλμογράφου, αφού παράγει εναλλασσόμενη τάση όπως ένας επαγωγικός αισθητήρας.
Κατά την επισκευή θα πρέπει τα ανταλλακτικά που χρησιμοποιούνται να είναι τα προτεινόμενα από τον κατασκευαστή. Οι τιμές των ροπών σύσφιξης των εξαρτημάτων κατά την επανασυναρμολόγηση πρέπει να είναι οι σωστές και να εξασφαλίζεται η κατάλληλη συνοχή όλων των συναρμολογούμενων εξαρτημάτων.
Εξωτερικοί σύνδεσμοι
Κατηγορία:Αυτοκίνητο Κατηγορία:Τεχνολογία οχημάτων Κατηγορία:Εξοπλισμός ασφαλείας
Πανελλήνιο πρωτάθλημα στίβου γυναικών 1940
Οι 10οι Πανελλήνιοι Γυναικείοι Αγώνες 1940 διεξήχθησαν στο Παναθηναϊκό Στάδιο το Σαββατοκύριακο 13 και 14 Ιουλίου. Για πρώτη φορά έγιναν ταυτόχρονα με το Πανελλήνιο πρωτάθλημα ανδρών. Νικητής αναδείχθηκε ο Πανελλήνιος Γ.Σ. για τρίτη συνεχή χρονιά.
Χρονικό των αγώνων
Στους αγώνες μετείχαν αθλήτριες από 12 σωματεία, κυρίως επαρχιακά. Μάλιστα τη δεύτερη θέση στη βαθμολογία, μετά τον Πανελλήνιο, κατέλαβε ο Γ.Σ. Τρικάλων με ελάχιστη διαφορά μόλις δύο βαθμών, με πρωταγωνίστρια την νεοεμφανιζόμενη Παρασκευή Γιαννακού που κατέκτησε 2 πρώτες, 4 δεύτερες και μια τρίτη θέση. Από το κέντρο δεν μετείχαν σχολεία, αλλά μετείχαν από την επαρχία, τα οποία βαθμολογήθηκαν κανονικά. Τους αγώνες παρακολούθησε πλήθος κόσμου καθώς και πολλοί επίσημοι. Τη δεύτερη μέρα των αγώνων προσήλθε στο Στάδιο και ο δικτάτορας Ιωάννης Μεταξάς.
Πηγές
Γυναικων Κατηγορία:Στίβος το 1940 Κατηγορία:Διοργανώσεις στίβου στην Αθήνα
Πέντι Νίκουλα
Ο Πέντι Νίκουλα (Pentti Nikula, 3 Φεβρουαρίου 1939 - ...) ήταν Φινλανδός επικοντιστής.
Στις 22 Ιουνίου του 1962 κατέρριψε το παγκόσμιο ρεκόρ στο άλμα επί κοντώ περνώντας τα 4,94 μέτρα. Τον ίδιο χρόνο έγινε πρωταθλητής Ευρώπης (4,80). Το 1963 πέρασε τα 5 μέτρα, αλλά ήταν μόνο ρεκόρ Ευρώπης.
Παραπομπές
Κατηγορία:Φινλανδοί αθλητές του στίβου Νίκουλα
314 Ροζαλία
Η Ροζαλία (Rosalia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Ροζαλίας υπολογίσθηκε σε 56,8 χιλιόμετρα, ενώ η μάζα της εκτιμάται σε 192 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,087 (από δεδομένα του IRAS). Η Ροζαλία περιστρέφεται γύρω από τον εαυτό της με άγνωστη περίοδο. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ροζαλια
Αλκορκόν
Το Αλκορκόν είναι ισπανική πόλη στο νοτιοδυτικό μέρος της Κοινότητας της Μαδρίτης. Είναι η 40η πόλη σε πληθυσμό στην Ισπανία με 167,354 κατοίκους (2016).
Ιστορία
Ο χώρος φαίνεται ότι κατοικείται από τους προϊστορικούς χρόνους. Το όνομα είναι αραβικής καταγωγής, αλλά λίγα είναι γνωστά για το Αλκορκόν πριν από το Ρεκονκίστα. Μια πρώιμη γραπτή αναφορά που λέει για το Αλκορκόν είναι ένα μεσαιωνικό έγγραφο που χρονολογείται από τις 28 Ιουλίου 1208. Το Αλκορκόν διαθέτει ένα μικρό ιστορικό κέντρο, το οποίο προστατεύεται ως «αρχαιολογική ζώνη». Το κέντρο περιβάλλεται από σύγχρονες εξελίξεις, καθώς η πόλη αναπτύσσεται ταχέως τα τελευταία χρόνια λόγω της μετάβασης από άλλες περιοχές της Ισπανίας και της Λατινικής Αμερικής.
Ειρήνη Μεγαπάνου
Η Ειρήνη η Αθηναία (λογοτεχνικό ψευδώνυμο της Ειρήνης ή Ευρυδίκης Μεγαπάνου) (γενν. περ. 1885/1890 - πέθανε το 1955) ήταν Ελληνίδα συγγραφέας.
Αλκορκόν
Μεταφορικά Μέσα
Το Αλκορκόν συνδέεται με τη Μαδρίτη και με άλλες πόλεις με μετρό, τρένο και με πολλά λεωφορεία και τρόλεϊ ενώ δεν διαθέτει αεροδρόμιο.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Δήμοι της Κοινότητας της Μαδρίτης
Ειρήνη Μεγαπάνου
Η πρώτη της δημοσίευση έγινε στον Νουμά και συνέχισε με ποιήματα αφορισμούς και γνωμικά σε ελεύθερο στίχο. Το πρώτο της βιβλίο ήταν μια συλλογή πεζών ποιημάτων με τίτλο Νύχτες. Τιμήθηκε με το βραβείο της Ακαδημίας Αθηνών και το Κρατικό Λογοτεχνικό Βραβείο πεζογραφίας του 1938 για τα Σιωπηλά, που μοιράστηκε με τον Κοσμά Πολίτη και τον Μενέλαο Λουντέμη.
Βιβλιογραφία
Κατηγορία:Νεοέλληνες λογοτέχνες Κατηγορία:Ελληνίδες συγγραφείς
Βλαντίμιρ Βάζοβ
Ο Βλαντίμιρ Μίντσεβ Βάζοβ (14 Μαΐου 1868, Σόποτ - 20 Μαΐου 1945) ήταν Βούλγαρος αξιωματικός που καθοδήγησε τις βουλγαρικές δυνάμεις κατά τη διάρκεια της επιτυχούς αμυντικής επιχείρησης στη Δοϊράνη στο πλαίσιο του Πρώτου Παγκοσμίου Πολέμου.
Βιογραφικό
Γεννήθηκε στις 14 Μαΐου 1868. Πατέρας του ήταν ο Μίντσο Βάζοβ και μητέρα του η Σούμπα Χαντζινικόλοβα. Αδερφός του συγγραφέα Ιβάν Βάζοβ, του αξιωματικού Γκεόργκι Βάζοβ και του πολιτικού Μπόρις Βάζοβ.
Το 1886, ο Βλαντίμιρ Βάζοβ εισήχθη στη Στρατιωτική Σχολή της Σόφιας. Αποφοίτησε το 1888 και έγινε Ανθυπολοχαγός στο 5ο Σύνταγμα Πυροβολικού στο Σούμεν.
Στις 18 Μαΐου 1890, ο Βάζοβ προήχθη σε Υπολοχαγό και συνέχισε την ειδικότητα του στο Χέσεν της Γερμανίας. Στις 2 Αυγούστου 1894 προήχθη σε Λοχαγό και το 1896 μεταφέρθηκε στο 4ο Σύνταγμα Πυροβολικού στη Σόφια όπου υπηρέτησε ως διοικητής πυροβολαρχίας. Τα έτη 1902 και 1903 φοίτησε στη Σχολή Πυροβολικού στο Τσάρσκογιε Σελό της Ρωσίας. Το 1904 ήταν μέλος μιας ειδικής βουλγαρικής αντιπροσωπείας στη Γαλλία και στη Γερμανία που είχε σκοπό να βρει προμηθευτή σύγχρονου εξοπλισμού για το πυροβολικό. Στις 17 Φεβρουαρίου 1906, ο Υπουργός Πολέμου της Βουλγαρία ίδρυσε τη Σχολή Πυροβολικού στη Σόφια και ο Βάζοβ έγινε Βοηθός Διευθυντή. Στις 31 Δεκεμβρίου του ιδίου έτους προήχθη σε Αντισυνταγματάρχη. Το 1909 έγινε διοικητής του τμήματος πυροβολικού του 4ου Συντάγματος Πυροβολικού αλλά σύντομα προήχθη σε διοικητή ταξιαρχίας.
Βαλκανικοί Πόλεμοι
Κατά τη διάρκεια του Πρώτου Βαλκανικού Πολέμου, ο Βάζοβ υπηρέτησε ως διοικητής του 4ου Συντάγματος Πυροβολικού της 1ης Μεραρχίας Πεζικού Σόφιας. Όταν ο πόλεμος κηρύχτηκε στις 5 Οκτωβρίου 1912, στο σύνταγμα του υπηρετούσαν 21 αξιωματικοί και 1168 στρατιώτες.
Στις 9 Οκτωβρίου, ο Βάζοβ πολέμησε γύρω από το χωριό Γκέτσκινλι, όπου οι Βούλγαροι νίκησαν τους Οθωμανούς παρά το αριθμητικό μειονέκτημα που είχαν. Μετά, έλαβε μέρος στη μάχη του Κιρκ Κιλίς και στην πρώτη μάχη της Κατάλκα.
Ελέιν Κάσιντυ
Η Ελέιν Κάσιντυ (Elaine Cassidy, 31 Δεκεμβρίου 1979) είναι Ιρλανδή ηθοποιός.
Βλαντίμιρ Βάζοβ
Βαλκανικοί Πόλεμοι
Κατά τη διάρκεια του Δεύτερου Βαλκανικού Πολέμου, ο Βλαντίμιρ διατήρησε τη διοίκηση του συντάγματος και συμμετείχε στις μάχες γύρω από το Τσάριμπροντ, το Πίροτ, το Μπούμπλιακ και το Γκράντομαν.
Πρώτος Παγκόσμιος Πόλεμος
Μέχρι τον Αύγουστο του 1915, ο Αντισυνταγματάρχης Βάζοβ υπηρετούσε ως διοικητής της ταξιαρχίας πυροβολικού της 5ης Μεραρχίας. Τον Οκτώβριο του ίδιου έτους έλαβε μετάθεση στη 2η Βουλγαρική Στρατιά, η οποία πολεμούσε τους Σέρβους στη Μακεδονία του Βαρδάρη. Εκεί, ο Βάζοβ και η ταξιαρχία του έλαβαν μέρος στη σκληρή μάχη γύρω από την πόλη Γκνιλάνε, κατά τη διάρκεια της μάχης του Κόσοβο. Μετά την τελική ήττα του σερβικού στρατού τον Νοέμβριο, η 5η Μεραρχία μεταφέρθηκε στα νότια για να αντιμετωπίσει τις γαλλικές δυνάμεις που προωθήθηκαν στον ποταμό Βαρδάρη. Στις 28 Νοεμβρίου, ο Βάζοβ τραυματίστηκε και δεν συμμετείχε στις συγκρούσεις για αρκετούς μήνες. Αργότερα προήχθη σε Συνταγματάρχη.
Το 1916 ήταν διοικητής της 1ης Ταξιαρχίας Πεζικού της 5ης Μεραρχίας και αντιμετώπισε επιτυχώς τη συμμαχική επίθεση στο Μοναστήρι στο Μακεδονικό Μέτωπο.
Ελέιν Κάσιντυ
Βιογραφικά Στοιχεία
Παράλληλα εργάζεται στο θέατρο και εμφανίστηκε στο έργο «The Crusible» που ανέβασε η Royal Shakespeare Company το 2006. Επίσης εμφανίστηκε και στο βιντεοκλίπ «The Scientist» του συγκροτήματος Coldplay.
Βλαντίμιρ Βάζοβ
Πρώτος Παγκόσμιος Πόλεμος
Στις 1 Μαρτίου 1917 ανέλαβε τη διοίκηση της 9ης Μεραρχίας Πεζικού Πλέβεν που ήταν μέρος της 1ης Βουλγαρικής Στρατιάς. Από το 1916, η μεραρχία κατέλαβε μια έκταση από τον ποταμό Βαρδάρη μέχρι τη λίμνη Δοϊράνη.
Αμέσως μετά την ανάληψη των καθηκόντων του, ο Βάζοβ επιθεώρησε τον τομέα της άμυνας και έλαβε μέτρα για την ενίσχυση της άμυνας τους. Υπό την καθοδήγηση του, οι γραμμές σχηματίστηκαν με τέτοιο τρόπο ώστε να ενισχύσουν την άμυνα σε βάθος.
Ελέιν Κάσιντυ
Βιογραφικά Στοιχεία
Είναι αρραβωνιασμένη με τον ηθοποιό Στήβεν Λορντ, τον οποίο γνώρισε στα γυρίσματα της ταινίας «The Truth».
Βλαντίμιρ Βάζοβ
Πρώτος Παγκόσμιος Πόλεμος
Οι προσπάθειες του να βελτιώσει τις θέσεις σύντομα δοκιμάστηκαν κατά τη διάρκεια της δεύτερης μάχης της Δοϊράνης στις 22-26 Απριλίου 1917. Περίπου 86 βαρέα πυροβόλα και 74 πυροβόλα πεδίου των Βρετανών βομβάρδισαν τις βουλγαρικές γραμμές με περίπου 100.000 οβίδες αλλά προκάλεσαν ασήμαντες ζημιές και η μετέπειτα επίθεση του πεζικού έληξε με βαριά ήττα. Στις αρχές του Μάη, οι Βρετανοί προχώρησαν εκ νέου σε επίθεση αλλά ηττήθηκαν ξανά και υπέστησαν σοβαρές απώλειες. Μετά την επίθεση αυτή, το 34ο Τρωικό Σύνταγμα των Βουλγάρων έθαψε τα πτώματα περίπου 2.290 αξιωματικών και στρατιωτών των συμμαχικών δυνάμεων. Για τον ρόλο του στη νίκη των Βουλγάρων, ο Βάζοβ προήχθη σε Υποστράτηγο.
thumb|right|Ο Αντιστράτηγος Βλαντίμιρ Βάζοβ Η τοποθεσία της Δοϊράνης είχε τεράστια στρατηγική σημασία, καθώς ήταν ο μικρότερος δρόμος προς την πεδιάδα του Βαρδάρη και κατά τη διάρκεια του καλοκαιριού του 1918, οι γραμμές επεκτάθηκαν και ήταν καλύτερα προετοιμασμένες για να αντιμετωπίσουν μια συμμαχική επίθεση σε σχέση με το προηγούμενο έτος.
Ελέιν Κάσιντυ
Εξωτερικές Πηγές
Κατηγορία:Ιρλανδές ηθοποιοί κινηματογράφου Κατηγορία:Ιρλανδές ηθοποιοί τηλεόρασης Κατηγορία:Ιρλανδές ηθοποιοί θεάτρου
Βλαντίμιρ Βάζοβ
Πρώτος Παγκόσμιος Πόλεμος
Όταν ξεκίνησε η συμμαχική επίθεση στον Βαρδάρη, οι βρετανικές και οι ελληνικές μεραρχίες επιτέθηκαν κατά της 9ης Μεραρχίας Πεζικού Πλέβεν στη Δοϊράνη. Κατά τη διάρκεια της τρίτης μάχης της Δοϊράνης, οι Σύμμαχοι είχαν αριθμητικό πλεονέκτημα σε άνδρες και όπλα και βομβάρδισαν τακτικά τις βουλγαρικές θέσεις. Παρ' ολ' αυτά, η καταστροφή των βουλγαρικών οχυρώσεων ήταν περιορισμένη και η μάχη έληξε ξανά με αποφασιστική νίκη των Βουλγάρων. Σύμφωνα με τις επίσημες βρετανικές πηγές, οι Σύμμαχοι έχασαν συνολικά 7.000 άνδρες - οι βουλγαρικές πηγές, ωστόσο, αναφέρουν πως οι Σύμμαχοι έχασαν 11.000 στρατιώτες. Οι Βούλγαροι και οι Γερμανοί διοικητές του Μακεδονικού Μετώπου δεν κατάφεραν να εκμεταλλευτούν την αποφασιστική νίκη στη Δοϊράνη προς όφελος τους και η Βουλγαρία υπέγραψε ανακωχή στις 29 Σεπτεμβρίου 1918, η οποία έβαλε τέλος στη δράση της Βουλγαρίας στο πλαίσιο του Πρώτου Παγκοσμίου Πολέμου.
Στις 4 Φεβρουαρίου 1920, ο Αντιστράτηγος Βάζοβ μεταφέρθηκε στην εφεδρεία. Το 1926 έγινε δήμαρχος της Σόφιας. Μέχρι το 1932, ο Βάζοβ ανασχημάτισε το Τμήμα Πυρκαγιών, αύξησε το ηλεκτρικό δίκτυο και βελτίωσε τα μέσα μαζικής μεταφοράς. Η Σόφια έγινε μια από τις πιο πράσινες πρωτεύουσες της Ευρώπης.
Ένα από τα πιο σημαντικά γεγονότα της ζωής του Βλαντίμιρ Βάζοβ ήταν η επίσκεψη του στη Βρετανία το 1936, κατά τη διάρκεια των εορτασμών της βρετανικής νίκης στον Πρώτο Παγκόσμιο Πόλεμο. Οι Βρετανοί βετεράνοι κάλεσαν ένα από τους άξιους αντιπάλους τους στο πεδίο της μάχης. Τον Βάζοβ χαιρέτησε προσωπικά ο Λόρδος Τζώρτζ Μιλν με τα λόγια: «Είναι χαρά μας να συναντήσουμε τη βουλγαρική αντιπροσωπεία, αν και ήμασταν εχθροί, εσείς - όπως και εμείς - πολεμήσατε όχι μόνος ως γενναίοι άνδρες, αλλά και ως κύριοι». Οι Βρετανοί αντιμετώπισαν με σεβασμό τον Βάζοβ και χαμήλωσαν τις εθνικές τους σημαίες προς τιμήν του. Ο Ταγματάρχης Γκόλντι δήλωσε: «[Ο Βάζοβ] είναι ένας από τους λίγους ξένους αξιωματικούς, τα ονόματα των οποίων παίζουν σοβαρό ρόλο στην ιστορία μας».
Τα τελευταία χρόνια της ζωής του, ο Βάζοβ ζούσε στο χωριό Ριμπάριτσα της επαρχίας Λόβετς, όπου και πέθανε το 1945.
Πηγές
Κατηγορία:Βούλγαροι στρατιωτικοί Κατηγορία:Στρατιωτικοί των Βαλκανικών Πολέμων Κατηγορία:Βούλγαροι πρόσωπα του Α΄ Παγκοσμίου Πολέμου
Διοργανώσεις Ε.Π.Σ. Φθιώτιδας 2020–21
Το πρωτάθλημα της περιόδου 2020-21, είναι το 70ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.
Η πρωταθλήτρια της ΕΠΣ Φθιώτιδας κερδίζει την άνοδο στη Γ΄ Εθνική ερασιτεχνική κατηγορία και η κυπελλούχος την συμμετοχή στο Κύπελλο Ελλάδος.
Όλα τα τοπικά πρωταθλήματα τέθηκαν σε αναστολή από την 1η Νοεμβρίου και στις 10 Απριλίου αποφασίστηκε η ματαίωσή τους, χωρίς προβιβασμό καμίας ομάδας στην Γ' Εθνική.
Πρωτάθλημα
Η δομή του πρωταθλήματος της Ε.Π.Σ. Φθιώτιδας είναι η εξής:
Α' κατηγορία
Η κορυφαία κατηγορία διεξάγεται με τη συμμετοχή 15 ομάδων σε έναν όμιλο. Οι ομάδες της Αναγέννησης Δυτικής Φθιώτιδας, Παμμωλιακού και ΑΕ Νέας Άμπλιανης δεν δήλωσαν συμμετοχή. Ο πρωταθλητής ανεβαίνει απευθείας στην Γ' Εθνική, ενώ υποβιβάζεται η ομάδα στην τελευταία θέση. Αν μία ή και οι δύο ομάδες της Φθιώτιδας στην Γ' Εθνική (Αταλάντη & Οπούντιος Μαρτίνου) υποβιβαστούν τότε υποβιβάζεται στην Β' Κατηγορία αντίστοιχος αριθμός ομάδων. Στόχος είναι το πρωτάθλημα τη σεζόν 2021-22 να αποτελείται από 16 ομάδες.
Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2019-20:
Προβιβάστηκαν από την Β' Κατηγορία
Προβιβάστηκε στην Γ΄ Εθνική
Δεν δήλωσαν συμμετοχή
Β' κατηγορία
Στην μεγαλύτερη κατηγορία θα ανέβουν οι τρεις (3) πρωταθλήτριες ομάδες.
Κύπελλο «Αλέξανδρος Θεοφανόπουλος»
Στο θεσμό του κυπέλλου συμμετέχουν υποχρεωτικά οι ομάδες της ΕΠΣ Φθιώτιδας που αγωνίζονται στην Γ' Εθνική και την Α' Κατηγορία, ενώ προαιρετική είναι η συμμετοχή των ομάδων της Β' Κατηγορίας. Ο νικητής του κυπέλλου συμμετέχει στο Κύπελλο Ελλάδος της επόμενης σεζόν. Το Κύπελλο Ερασιτεχνικών Ομάδων Ε.Π.Σ. Φθιώτιδας για την αγωνιστική περίοδο 2020-2021 θα ονομασθεί «Αλέξανδρος Θεοφανόπουλος» στην μνήμη του αδικοχαμένου πρώην παράγοντα της ομάδας Α.Π.Ο. Αταλάντη.
Α΄Φάση
Οι Θύελλα Μεγάλης Βρύσης, Ευρυτανικός, Παρνασσός Αμφίκλειας, Κομνηνός Κόμνηνας, ΑΠΟ Αταλάντη και Οπούντιος Μαρτίνου προκρίνονται άνευ αγώνα.
Παραπομπές
Κατηγορία:Ε.Π.Σ. Φθιώτιδας Κατηγορία:Εγχώρια ποδοσφαιρικά πρωταθλήματα 2020–2021 Κατηγορία:Εγχώρια ποδοσφαιρικά κύπελλα 2020-2021
Άλεξ Γκόγκιτς
Ο Άλεξ Γκόγκιτς (Alex Gogić, 13 Απριλίου 1994) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός για τη Σεντ Μίρεν.
Διεθνής σταδιοδρομία
Έχει εκπροσωπήσει την Κύπρο σε επίπεδο Εθνικών U19 και U21.
Προσωπική ζωή
Είναι γιος του Σέρβου ποδοσφαιριστή Σίνισα Γκόγκιτς.